זכויות להט"ב בקובה

זכויותיהם של לסביות, הומוסקסואלים, טרנסג'נדרים וביסקסואלים (להט"ב) בקובה מוגדרות כשוות לאלו של הטרוסקסואלים בעלי תחושת התאמה לזהותם המגדרית. פעילות הומוסקסואלית הפכה לחוקית ברחבי קובה מאז 1979. בעקבות תוצאות משאל העם של קוד המשפחה הקובני 2022 (אנ') שכללו רוב של 66.85% מצביעים בעד העברתו, נישואים חד-מיניים, איחוד אזרחי בין זוגות בני אותו המין, אימוץ על ידי זוגות חד-מיניים (משותף וחורג) וגישה לפונדקאות אלטרואיסטית הוכשרו בקרב להט"ב קובנים במדינה. עד שנות ה-90 של המאה ה-20, להט"ב בקובה היו נדחקים לשוליים של החברה באופן רחב על בסיס הטרונורמטיביות, תפקידים מגדריים וקריטריונים נוקשים לגבי מוסר ששיקפו את המוסר הקולוניאלי של הנצרות הקתולית שהנחילו הקולוניאליים האירופאים מרחבי האימפריה הספרדית שהחלו להתיישב בקובה לראשונה מאז 1511. המהפכה הקובנית שהתרחשה בשנות ה-50 של המאה ה-20, שבמהלכה הודח שליט קובה פולחנסיו בטיסטה ובמקומו תפס את השלטון פידל קסטרו, הציגה משטר מרקסיסטי נוקשה. בעקבות זאת, אלה שלא התאימו לתבנית של המבנה החברתי הנורמטיבי נחשבו כמנודים או כבורגנים בעוד שאנטיפתיה כלפי להט"ב קובנים הייתה גבוהה. היחס הציבורי כלפי להט"ב קובנים החל להיות בעל קבלה חברתית גבוהה יותר מאז תחילת שנות ה-90 של המאה ה-20. מאז, מסעי פרסום חינוכיים בנוגע לסוגיות להט"ב נערכים על ידי המרכז הלאומי הקובני לחינוך מיני (אנ') שנוסד בשנת 1989 בראשות מריאלה קסטרו, בתו של נשיא קובה לשעבר והמזכיר הראשון של המפלגה הקומוניסטית של קובה, ראול קסטרו, שידועה כפעילת זכויות להט"ב בולטת במדינה. מצעדי גאווה בבירה הוואנה מתקיימים מדי שנה בחודש מאי, במקביל לציון היום הבינלאומי נגד הומופוביה, ביפוביה וטרנספוביה ב-17 במאי, עם נוכחות מפגינים שגדלה מדי שנה. בשנת 2018, האספה הלאומית של כוח העם (אנ'), בית המחוקקים החד-ביתי של קובה, הצביעה בעד הכשרת נישואים חד-מיניים, עם משאל עם לשינוי חוקת המדינה שהתקיים ב-24 בפברואר 2019 (אנ'), אבל לא כלל לבסוף התייחסות להכשרתם המשפטית של נישואים חד-מיניים. במאי 2019 הודיעה הממשלה כי איגוד המשפטנים של קובה עובד על קוד משפחתי חדש, שיכלול בתוכנו הכשרה של נישואים חד-מיניים. ב-7 בספטמבר 2021, הממשלה הודיעה כי הקוד המשפחתי החדש יובא לאישור האספה הלאומית ולאחר מכן למשאל עם. משאל העם עבר באפריל 2022 ונכנס לתוקף בספטמבר 2022. מאז העברת משאל העם החוקתי בשנת 2019, איסור על אפליה על רקע נטייה מינית או זהות מגדרית החל להיות מעוגן בחוקת קובה (אנ'). פעילות הומוסקסואלית בהסכמה בין בני 16 שנים ומעלה הפכה לחוקית בקובה מאז 1979, כמו גם גיל הסכמה שוויוני בין זוגות הטרוסקסואלים והומוסקסואלים כאחד שעומד על 16 שנים. קוד ההגנה החברתי, שאפיין "שיטות הומוסקסואליות" כ-"איום חברתי" והטיל אמצעים פליליים נגד מי שהורשעו על רקע התוכן שלו, בוטל ב-1979 על ידי חוק העונשין החדש של קובה. הקוד לא הפליל פעילות הומוסקסואלית כשלעצמה. עם זאת, סעיף 359(1) לקוד הפליל את מי שביצעו "הצגה פומבית של מצבם ההומוסקסואלי" או שהטרידו או שידלו אחרים עם "בקשות הומוסקסואליות". האיסור על "הצגה פומבית של מצב הומוסקסואלי" בוטלה ב-1987 וסעיף ההפללה על הטרדה או שידול עם "בקשות הומוסקסואליות" תוקן ב-1997 כך שיתייחס לבקשות "מיניות" ללא התייחסות לנטייה מינית. עד שנת 2019, סעיף 36 בחוקה הקובנית הכיל שפה שמגדירה נישואים כאיחוד הטרוסקסואלי בין גבר לאישה בלבד, ובכך, אסר באופן חוקתי על הכרה בנישואים חד-מיניים. הסעיף שונה במשאל העם החוקתי שהתקיים בפברואר 2019. מאז, החוקה החלה לקבוע נישואים ללא התייחסות לנטייה מינית, באומרה: "נישואים הם מוסד חברתי ומשפטי... הם מבוססים על רצון חופשי ושוויון זכויות, חובות וכשירות משפטית של בני הזוג". מסע פרסום ציבורי גדול של ארגונים למען זכויות להט"ב החל בסוף 2017 לתיקון החוקה על מנת להכשיר נישואים חד-מיניים בקובה. ביולי 2018, אישרה האספה הלאומית טיוטת חוקה חדשה שהכירה בנישואים חד-מיניים בסעיף 68. הנשיא מיגל דיאס-קאנל הביע את תמיכתו בהכשרת נישואים חד-מיניים בחוקה החדשה. עם זאת, על רקע לחץ של תגובות שליליות מקבוצות שונות שהתנגדו להכשרתם של נישואים חד-מיניים, האספה הלאומית משכה את הסעיף מטיוטת החוקה החדשה ב-18 בדצמבר 2018. כתוצאה מהסרת הסעיף, נישואים חד-מיניים לא היו מוגבלים להכרה אך גם לא עברו קודיפיקציה בחוקה החדשה. אילו הסעיף היה נשאר בטיוטה, הוא היה צריך לעבור למשאל עם בפברואר 2019. באותה תקופה, כלי תקשורת קובנים דיברו על "מהפכה בתוך מהפכה" וציינו "כמה מהר השתנה הנוף הפוליטי והחברתי" בקובה כלפי חקיקת זכויות להט"ב. האספה הלאומית ופעילת הלהט"ב הבולטת מריאלה קסטרו הצהירו לאחר מכן כי נישואים חד-מיניים יהפכו לחוקיים באמצעות תיקון לקוד המשפחה במקום זאת. במרץ 2019, הממשלה החלה בהתייעצויות ציבוריות על הכשרתם של נישואים חד-מיניים בקוד המשפחתי החדש. לבסוף, משאל עם על הקוד המשפחתי החדש המוצע, שכלל הכשרת נישואים חד-מיניים, איחודים אזרחיים בין זוגות מאותו המין, אימוץ על ידי זוגות חד-מיניים וגישה לפונדקאות אלטרואיסטית לזוגות הומוסקסואלים, נערך בספטמבר 2022 והתקבל עם רוב של 66.85% מצביעים בעד. הקוד החדש נחתם על ידי הנשיא דיאז-קאנל ב-26 בספטמבר 2022, ונכנס לתוקף ביום למחרת, לאחר שפורסם בעיתון הרשמי של הממשלה. זוגות חד-מיניים רשאים לאמץ ילדים בקובה, הן על ידי אימוץ משותף או חורג מאז העברת משאל העם לקוד המשפחה הקובני בשנת 2022. הליכי הפריה חוץ-גופית בקרב זוגות לסביות מוכרים מאז 2022 גם כן. אפליה בתעסוקה על רקע נטייה מינית אסורה בקובה על פי חוק מאז 2013. עם זאת, איסור אפליית להט"ב בנושאים אחרים כגון מתן סחורות ושירותים, פשעי שנאה, דברי שטנה, אפליה עקיפה, חינוך, דיור והתאמות ציבוריות - אינה נכללת במפורש בחוק. הפעילה מריאלה קסטרו, שמכהנת כמנהלת המרכז הלאומי הקובני לחינוך מיני, קראה לאורך השנים לחוקק איסור במפורש על אפליה בתעסוקה על רקע זהות מגדרית, מעמד HIV ולקות ללא הצלחה. ביולי 2018, זוג הומוסקסואלים, בריאן קנלס ואריאן אברו, סולקו מבר בבירה הוואנה לאחר שצילמו סלפי של עצמם מתנשקים. עובד בבר קרא להם לעזוב באומרו "הבר לא מתעניין בציבור להט"ב. אנחנו לא רוצים את המוניטין הזה". האירוע הוביל לביקורות שליליות רבות, בעוד יומיים בלבד לאחר התקרית, העיתון הרשמי של ממשלת קובה פרסם צו שציין כי כל עסק פרטי שימצא כמפלה לקוחות על סמך מגדרם או נטייתם המינית, עלול להיקנס ב-1,000 פסוס קובנים (אנ') ולהיסגר. חוקת קובה, שתוקנה במשאל העם שהתקיים ב-24 בפברואר 2019, החלה לאסור מאז על אפליה על רקע העילות נטייה מינית וזהות מגדרית באופן חוקתי. בשנת 1979, משרד בריאות הציבור (MIN-SAP) הקים את הוועדה הרב-תחומית לתשומת לב לטרנסקסואלים על מנת לספק שירותי בריאות מיוחדים ושירותים חברתיים לאזרחים טרנסקסואלים קובנים. מריאלה קסטרו תיארה את הוועדה באומרה "מומחים בטיפול באנשים טרנסקסואלים, שאימצו פרוצדורות אבחנתיות וטיפוליות מאושרות באופן בינלאומי, ששולבו כשירותים המוצעים ללא תשלום על ידי מערכת הבריאות הציבורית הלאומית, יחד עם קורסים להכשרת מטפלים". מאז יוני 2008, טרנסג'נדרים קובנים בעלי דיספוריה מגדרית רשאים לשנות את סמן המגדר המשפטי שלהם ולעבור ניתוח להתאמה מגדרית בחינם במסגרת "החלטה 126" שהתקבלה באותה שנה. ההחלטה מכירה בביצוע של ניתוח להתאמה מגדרית וכוללת כ-11 מאמרים שהתוו את הדרכים שבהן התכוונה ממשלת קובה לשפר את יחסה אל טרנסג'נדרים קובנים. סעיף להחלטה 5 קובע במפורש כי על המדינה "לספק שירותי בריאות מקיפים לכלל האזרחים הטרנסקסואלים". בעבר, נדרש בקובה שמינו של אדם במסמכיו הרשמיים ישקף את מין איברי המין שלו בלבד. בכך, עבור שינוי מגדר משפטי טרנסג'נדרים נדרשו לעבור הליך של ניתוח להתאמה מגדרית. במשך השנים המרכז הלאומי הקובני לחינוך מיני דחף לביטול הדרישה. מאז 2013, טרנסג'נדרים קובנים החלו להיות רשאים לשנות את מגדרם במסמכי זהות רשמיים ללא דרישה של העברת ניתוח להתאמה מגדרית. לסביות, הומוסקסואלים, טרנסג'נדרים וביסקסואלים מוצהרים רשאים לשרת בגלוי בכוחות המזוינים המהפכניים של קובה. אנשים שמעוניינים לתרום דם בקובה מחויבים להיות במצב בריאותי תקין, דופק סדיר וללא זיהום ויראלי בשבעת הימים האחרונים לפני התרומה. לפיכך, גברים המקיימים יחסי מין עם גברים (MSM) אינם נאסרים במפורש או בעלי הגבלות כלשהן לתרום את דמם בשונה מתורמים הטרוסקסואלים. לדברי האיגוד הבין-לאומי ללסביות, הומואים, ביסקסואלים, טרנס ואינטרסקס ומקורות אחרים, אחד מארגוני זכויות האזרח של הומוסקסואלים ולסביות בקובה שהוקמו לאורך השנים, "האגודה הקובנית להומוסקסואלים ולסביות" (בספרדית: Asociación Cubana de Gays y Lesbianas), הוקם ב-1994 על ידי 18 פעילים מקומיים אך לבסוף נאלץ להיסגר על ידי הרשויות וחבריו נעצרו ב-1997. מאז 2008, המרכז הלאומי הקובני לחינוך מיני מממן ציוני אירועי להט"ב שונים. ב-2013, שבוע של מופעים, צעדות ואירועי חברה ותרבות בהוואנה הגיע לשיאו עם ציון היום הבינלאומי נגד הומופוביה, טרנספוביה וביפוביה ב-17 במאי. מאז, נערכים אירועי להט"ב שונים מדי שנה. במאי 2019 המרכז ביטל בפתאומיות את ארגון מצעד הגאווה ה-12 בעיר הבירה. הארגון, בראשות מריאלה קסטרו, הגיב למעשה באומרו כי "המתיחות הבינלאומית והאזורית פירושה שיש לבטל את המצעד" ללא הסבר נוסף. פעילי זכויות להט"ב גינו את הביטול וארגנו מצעד משלהם לצד שימוש מקוון במדיה החברתית. בשנת 2015, פרויקט הלהט"ב הקובני "גם אנחנו אוהבים" (בספרדית: Nosotros también amamos) שפעל להכשרתם של נישואים חד-מיניים בקובה, מומן על ידי ארגונים קובנים שונים בהם: "Corriente Martiana", "Fundación Cubana por los Derechos LGBTI" ו-"SHUI TUIX". הסרטים התיעודיים של הבמאית הקובנית ליזט וילה, "והנקבה היא נשמתי" (בספרדית: Y hembra es el alma mía) משנת 1992 ו-"מיניות: זכות לחיים" (בספרדית: Sexualidad: un derecho a la vida) משנת 2004 מתעדים את תהליכי שינוי המגדר של נשים טרנסג'נדריות קובניות ממין זכר לנקבה. "התנהגות לא נאותה" (אנ') סרט תיעודי שבוים על ידי צלם הקולנוע הספרדי נסטור אלמנדרוס (אנ') והמפיק אורלנדו חימנס ליאל משנת 1984 שמציג את סיפורם של פליטים הומוסקסואלים ומתנגדים פוליטיים קובנים בין היתר שנשלחו ליחידות צבאיות לסיוע לייצור (אנ'), מחנות של עבודת כפייה חקלאית שהופעלו על ידי ממשלת קובה מנובמבר 1965 עד יולי 1968 במחוז קמגואיי. הסרט הופק בתמיכת ערוץ הטלוויזיה הצרפתי "France 2" (שנודע באותה תקופה בשם "Antenne 2") וזכה בפרס הקהל הדוקומנטרי הטוב ביותר בפסטיבל הסרטים פריימליין בסן פרנסיסקו ב-1984. לפני שהלילה יורד (2000) (אנ'), סרט בבימויו של ג'וליאן שנאבל שמבוסס על האוטוביוגרפיה של רינלדו ארנס, משורר, סופר ומחזאי קובני הומוסקסואל באותו השם. בסרט מככבים בין היתר השחקנים חאווייר ברדם וג'וני דפ. הסרט הוצג בבכורה עולמית בפסטיבל הסרטים של ונציה בשנת 2000. תותים ושוקולד (1993) סרט בבימוים של תומאס גוטיירס אלאה (אנ') וחואן קרלוס טביו שמתמקד במערכת יחסים מסוכסכת בין סטודנט מרקסיסט לאמן הומוסקסואל ראוותני. זה היה הסרט הקובני הראשון שהיה מועמד לפרס אוסקר לסרט הבין-לאומי הטוב ביותר. "הזעם של השיח האנושי" (בספרדית: Furia del Discurso Humano) משנת 2006 הוא רומן מאת מיגל קוריאה מוג'יקה שעוסק בהיסטוריה של רדיפת הומוסקסואלים בקובה. זכויות להט"ב זכויות להט"ב באמריקה "Cuba approves same-sex marriage in historic turnabout". Washington Post (באנגלית אמריקאית). ISSN 0190-8286. נבדק ב-2023-02-12. Cuba jailed LGBT people in their thousands under Fidel Castro. Things are very different now, The Independent, ‏2018-01-04 (באנגלית) María Isabel Alfonso, As Cuba backs gay marriage, churches oppose the government's plan, The Conversation (באנגלית) Código de las familias, con un sello cubano y vocación de futuro, cubadebate.cu "Cuba Family Code: Country votes to legalise same-sex marriage". BBC News (באנגלית בריטית). 2022-09-26. נבדק ב-2023-02-12. Cuba's gay rights revolution, theworld.org State-Sponsored Homophobia 2019 Independent Cuban journalist and other media sources, Cuba News / Noticias - CubaNet News, www.cubanet.org (בספרדית) Constitución de la República de Cuba ▶️ VIDEO: Homosexuales cubanos luchan por insertar el matrimonio gay en la Constitución de la Isla, CiberCuba, ‏2017-12-13 (בספרדית) "Cuban President Miguel Díaz-Canel backs same-sex marriage". BBC News (באנגלית בריטית). 2018-09-17. נבדק ב-2023-02-12. Cuba decides to scrap same-sex marriage law in new constitution – official, RAPPLER, ‏2018-12-19 (באנגלית אמריקאית) How American Evangelicals Helped Stop Same-Sex Marriage in Cuba, www.vice.com (באנגלית) Referendo de nueva constitución será el 24 de febrero – Rebelion (בספרדית) Cuba's National Assembly concludes debate on constitutional reforms | World | English edition | Agencia EFE, web.archive.org, ‏2019-03-28 Augustin, Ed (2018-07-23). "Cuba's new constitution paves way for same-sex marriage". The Guardian (באנגלית בריטית). ISSN 0261-3077. נבדק ב-2023-02-12. Sarah Toce, A Cuban revolution is coming and same-sex marriage is up for debate, LGBTQ Nation Cuba’s 'rainbow revolution' changes attitudes toward LGBT community, The GroundTruth Project, ‏2018-07-31 (באנגלית אמריקאית) El Gobierno de Cuba someterá a consulta popular el nuevo Código de Familia, CiberCuba, ‏2019-03-08 (בספרדית) Michael K. Lavers, Cubans overwhelmingly approve country’s new constitution, Washington Blade: LGBTQ News, Politics, LGBTQ Rights, Gay News, ‏2019-02-26 (באנגלית אמריקאית) Ganó el Sí, se ha hecho justicia, Granma.cu (בספרדית) Ley No. 156 "Código de las Familias Michael K. Lavers, Cuban lawmakers ban anti-gay employment discrimination, Washington Blade: LGBTQ News, Politics, LGBTQ Rights, Gay News, ‏2013-12-22 (באנגלית אמריקאית) Pablo de Llano, After decades of homophobia, Cuba closer to allowing same-sex marriage, EL PAÍS English Edition, ‏2018-07-23 (באנגלית אמריקאית) Circles Robinson, Some Traps in Cuba’s New Constitution, Havana Times, ‏2018-08-21 (באנגלית אמריקאית) "Cuba approves sex change operations". Reuters (באנגלית). 2008-06-06. נבדק ב-2023-02-12. "Cuba to provide free sex-change" (באנגלית בריטית). 2008-06-07. נבדק ב-2023-02-12. "Transsexuals' Right to Health? A Cuban Case Study", ncbi.nlm.nih.gov The GULLY | Americas | Gays Wed in Cuba: The Second Revolution, www.thegully.com Michael K. Lavers, Cuban LGBT activists cite progress, ongoing harassment, Washington Blade: LGBTQ News, Politics, LGBTQ Rights, Gay News, ‏2012-09-17 (באנגלית אמריקאית) HuffPost - Breaking News, U.S. and World News, HuffPost (באנגלית) "Cuba gay rights activists arrested at pride march in Havana". BBC News (באנגלית בריטית). 2019-05-12. נבדק ב-2021-05-28. Reuters (2019-05-12). "Defiance and Arrests at Cuba's Gay Pride Parade". The New York Times (באנגלית אמריקאית). ISSN 0362-4331. נבדק ב-2021-05-28. Cuba's gay rights activists take to the streets defiant and proud, the Guardian, ‏2019-05-12 (באנגלית) Cuban LGBT activists hold pride parade in open defiance of government, France 24, ‏2019-05-12 (באנגלית) Rios, Sarah Marsh, Anett (2019-05-08). "Cuban LGBT community calls out government for canceling parade". Reuters (באנגלית). נבדק ב-2021-05-28. Nosotros también amamos: Campaña a favor del matrimonio igualitario en Cuba – Corriente Martiana, web.archive.org, ‏2016-08-10 Corriente Martiana – Promovemos los Derechos Humanos en Cuba, web.archive.org, ‏2016-08-10 New York Media LLC, New York Magazine, New York Media, LLC, 1984-07-23. (באנגלית) Canby, Vincent (1984-04-11). "'IMPROPER CONDUCT,' EXILES INDICT CASTRO REGIME". The New York Times (באנגלית אמריקאית). ISSN 0362-4331. נבדק ב-2023-02-12. Scott L. Baugh, Latino American Cinema: An Encyclopedia of Movies, Stars, Concepts, and Trends: An Encyclopedia of Movies, Stars, Concepts, and Trends, ABC-CLIO, 2012-04-13, ISBN 978-0-313-38037-2. (באנגלית)